Markaziy bank xorijiy valutalarning so‘mga nisbatan yangi kurslarini e’lon qildi. Ushbu almashuv kurslari 10 mart kunidan kuchga kiradi. Unga ko‘ra, dollarning rasmiy kursi 6,82 so‘mga ko‘tarilgan va bir dollar 10 497,47 so‘mni tashkil qilgan. Yevro kursi 14,96 so‘mga tushib, 12 498,29 so‘mga teng bo‘ldi. Rubl kursi esa 1,37 so‘mga ko‘tarilgan va 1 rubl 141,89 so‘mni tashkil etgan. So‘nggi bir hafta ichida dollar kursi jami 19,65 so‘mga kamaygan - rasmiy kursi 26 fevraldan boshlab 6 kun davomida pasayib borgan, 3 mart kuni kurs 10500 so‘mlik nuqtadan ham pastga tushgan, faqat 5 mart kuniga kelib ko‘tarilishni boshlagandi.